Erand on aga laulja Koit Toome. "Väga lahe saade oli, kui Koit käis. Ta ütles enne, et ei mäleta, millal viimati Aliast mängis või kas üldse on mänginud. Meie ütlesime talle, et kui sa ei taha, ära tule. Koit vastas, et proovime ikka ära! Et kõik asjad tuleb  järele proovida. Ta tuli saatesse ja pärast kiitis. Meie ei veena kedagi! Inimene peab ise tahtma ja tundma, sest vaid siis on asi õige."    Kindel ei!  Bravuuritar Anu Saagim ei kahelnud, vaid ütles kindlalt ei. "Pärast pisikest kaalumist ütles, et tema seda lollust kaasa ei tee. Mõtlesime, et oleks pannud Anu nalja tegema, aga näe, ei tahtnud. Me ei saa pahaks ka panna," naerab Kristjan.  Saagimit taheti 11. veebruari saatesse, kus osaleb Kroonika peatoimetaja Krista  Lensin. Eesmärk oli kaks peatoimetajat ühte võistkonda panna. Saagimit ei asenda saates tuntud inimene.